**Pierdut în noapte**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În noapte târziu, pe sub nori de dantele

Ce poartă miresme şi neguri de stele,

Se-mbracă ferestre cu flori, crizanteme,

Iar luna îşi ţese pe cer diademe!

Se ‘nalţă văpaie în mintea mea trează

Când noaptea cu vise un gând croşetează,

Mă pierd alergând între două extreme,

Iar tu mă răsfeţi cu-ale tale dileme!

Sălbatice braţe şi păr în inele

Pun aripi de înger inimii mele,

Plutesc printre nori spre cetăţi egiptene

Să-mi aflu altarul sub raze selene.

Mă zbat năucit între albele vele

Cu gândul la ochii frumoaselor iele,

În braţe te strâng ca pe-o mare ce geme

Sub vântul ce zmulge din ceruri blesteme.

Hipnotice umbre sub raze dansează

În arşiţa nopţii, dar luna veghează

La chipul tău dalb legănat de sirene

Ce-şi culcă lumina gingaşelor gene.